OPEN HOUSE คว้ารางวัลชนะเลิศบนเวทีระดับโลก “ไอซีเอสซี วีว่า อวอร์ด 2019” (2019 ICSC VIVA Award) สาขาใด
สร้างชื่อเสียงให้ประเทศไทยและให้คนไทยภูมิใจกันอีกครั้ง ล่าสุด OPEN HOUSE Co-living space ชั้น 6 ศูนย์การค้าเซ็นทรัล เอ็มบาสซี คว้ารางวัลชนะเลิศบนเวทีระดับโลกอย่าง “ไอซีเอสซี วีว่า อวอร์ด 2019” (2019  ICSC VIVA Award) สาขา Retail Design โดยเป็นรางวัลที่มอบให้แก่โครงการอสังหาริมทรัพย์ในกลุ่มธุรกิจค้าปลีกของโลกที่มี Design ยอดเยี่ยม ที่เป็นที่สุดของที่สุดจากผู้เข้าแข่งขันทั่วโลก คัดสรรโดยคณะกรรมการผู้เชี่ยวชาญอิสระ จากสมาคมศูนย์การค้าโลก (International Council of Shopping Centers – ICSC) ซึ่งถือว่าเป็นอีกหนึ่งรางวัลที่ยิ่งใหญ่ที่สุด หลังจากได้รับรางวัลชนะเลิศด้านแนวคิดธุรกิจค้าปลีกยอดเยี่ยมจากเวทีระดับภูมิภาคเอเชีย-แปซิฟิค (2018 ICSC Asia-Pacific Shopping Center Award) เมื่อปีที่ผ่านมา  โดยในปีนี้ OPEN HOUSE ถือเป็นศูนย์การค้าไทยหนึ่งเดียวในภูมิภาคเอเชีย-แปซิฟิค ที่ได้รับรางวัลสาขา Retail Design ในครั้งนี้ ได้รับการยกย่องว่าเป็นโครงการที่มีการออกแบบสร้างสรรค์ล้ำสมัยและโดดเด่นที่สุด ทั้งในวงการค้าปลีกและศูนย์การค้าโลก ร่วมด้วยผู้เข้าชิงจากต่างภูมิภาคอีก 3 ประเทศ ที่ได้รับรางวัลอันทรงเกียรตินี้ ในสาขา Design and Development และ Global Marketing โดยพิธีมอบรางวัลอย่างเป็นทางการถูกจัดขึ้นเมื่อวันที่ 19 พฤษภาคม 2562
ที่ผ่านมา ณ RECon เมืองลาสเวกัส ประเทศสหรัฐอเมริกา ซึ่งเป็น Retail Real Estate Convention ที่ใหญ่ที่สุดในโลก สถานที่ที่มีการจัดมอบรางวัล ICSC เป็นประจำทุกปีอีกด้วย บรม พิจารณ์จิตร กรรมการผู้จัดการ ศูนย์การค้าเซ็นทรัล เอ็มบาสซี กล่าวว่า “ผมรู้สึกเป็นเกียรติอย่างยิ่งที่ OPEN HOUSE Co-living space หนึ่งในพื้นที่หลักของศูนย์การค้าฯ ได้รับรางวัลอันทรงเกียรติสูงสุดแห่งวงการค้าปลีกระดับโลกในครั้งนี้ และขอขอบคุณทุกคนที่มีส่วนร่วมสร้าง สนับสนุน และผลักดันให้ OPEN HOUSE เป็นที่ยอมรับในระดับ
สากล ยิ่งเป็นการตอกย้ำให้เห็นถึงศักยภาพความแข็งแกร่งของ  เซ็นทรัล เอ็มบาสซี ซึ่งเปิดตัวภายใต้แนวคิด “One Life, Infinite Possibilities” ชีวิตหนึ่ง…ทุกสิ่งเป็นไปได้ อย่างไร้ขีดจำกัด ให้เป็นสถานที่ที่เป็นสัญลักษณ์แห่งจุดหมายปลายทาง, ศูนย์กลางของการใช้ชีวิตในทุกรูปแบบ สร้างแรงบันดาลใจด้านศิลปะ แฟชั่น และไลฟ์สไตล์เหนือระดับครบวงจรใจกลางเมือง ที่ครองใจลูกค้าทั้งชาวไทยและชาวต่างชาติ” OPEN HOUSE ตั้งอยู่ที่ความสูง 50 เมตรจากพื้นถนน บนพื้นที่กว่า 7,000 ตารางเมตร ชั้นบนสุดในส่วนของศูนย์การค้าเซ็นทรัล เอ็มบาสซี และด้านล่างโรงแรม Park Hyatt Bangkok โดย Klein Dytham architecture (KDa) บริษัทออกแบบสถาปัตยกรรมและตกแต่งภายในชั้นนำระดับโลก เป็นผู้ออกแบบพื้นที่ภายใน OPEN HOUSE ด้วยการเติมเต็มพื้นที่นี้ให้เป็น Co-living space (โค-ลิฟวิ่ง สเปซ) ด้วยพื้นที่สีเขียวและแสงธรรมชาติ สามารถเดินได้อย่างทั่วถึงสะดวกสบาย ผ่อนคลายเป็นกันเอง พร้อมด้วยพื้นที่ที่ถูกแบ่งออกเป็น 8 โซน รวบรวมทั้งร้านอาหาร หลากหลายเชื้อชาติ, ร้านกาแฟ, ร้านหนังสือ, โซนสำหรับเด็ก, โซนเครื่องเขียนและงานศิลปะสิ่งพิมพ์ทั้งแสดงและจำหน่าย, สินค้าไลฟ์สไตล์, Co-thinking space สำหรับนั่งทำงาน หรือสร้างสรรค์ไอเดียใหม่ๆ รวมถึงห้องประชุมที่มีอุปกรณ์ครบครันและโรงภาพยนตร์ ซึ่งทั้งหมดนี้เชื่อมไปด้วยกันอย่างไร้รอยต่อ
OPEN HOUSE Co-living space ชั้น 6 ศูนย์การค้าเซ็นทรัล เอ็มบาสซี คว้ารางวัลชนะเลิศบนเวทีระดับโลกอย่าง “ไอซีเอสซี วีว่า อวอร์ด 2019” (2019  ICSC VIVA Award) สาขา Retail Design โดยเป็นรางวัลที่มอบให้แก่โครงการอสังหาริมทรัพย์ในกลุ่มธุรกิจค้าปลีกของโลกที่มี Design ยอดเยี่ยม ที่เป็นที่สุดของที่สุดจากผู้เข้าแข่งขันทั่วโลก คัดสรรโดยคณะกรรมการผู้เชี่ยวชาญอิสระ จากสมาคมศูนย์การค้าโลก (International Council of Shopping Centers – ICSC) โดย OPEN HOUSE ถือเป็นศูนย์การค้าไทยหนึ่งเดียวในภูมิภาคเอเชีย-แปซิฟิค ที่ได้รับรางวัลสาขา Retail Design ในครั้งนี้ ได้รับการยกย่องว่าเป็นโครงการที่มีการออกแบบสร้างสรรค์ล้ำสมัยและโดดเด่นที่สุด ทั้งในวงการค้าปลีกและศูนย์การค้าโลก